120.  ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ  ΔΗΜΟΣΙΩΝ ΕΡΓΩΝ Αριθ. 1174/26 της 18/27 Ιαν. 1975 (ΦΕΚ Β' 74) Περί καθορισμού του αριθμού και της αποζημιώσεως των απασχολουμένων κατ' έτος σπουδαστών των ανωτάτων και ανωτέρων τεχνικών σχολών παρά τω Υπουργείω Δημοσίων Έργων. Έχοντες υπ' όψιν: α)Τας διατάξεις της παρ. 2 και 4 του άρθρ. 1 του Ν.Δ. 173/1974 «περί εκπαιδευτικής απασχολήσεως των σπουδαστών των ανωτάτων και ανωτέρων τεχνικών σχολών παρά ταις Υπηρεσίαις του Υπουργείου Δημοσίων Έργων» (ΦΕΚ 345 Α'/74), Σελ. 74(γ) Τεύχος Η31 - Σελ. 2 β)την εγγεγραμμένην πίστωσιν εις τον προϋπολογισμόν εξόδων του Υπουργείου Δημοσίων Έργων έτους 1975, τον εκτελούμενον προσωρινώς δυνάμει του Ν.Δ. 230/1974, γ)τας διατάξεις του άρθρ. 28 του Ν.Δ. 321/69 «περί Κώδικος Δημοσίου Λογιστικού, αποφασίζομεν: Καθορίζομεν τον αριθμόν των απασχολουμένων σπουδαστών των Δημοσίων ανωτάτων και ανωτέρων τεχνικών Σχολών της ημεδαπής προς πρακτικήν εξάσκησιν τούτων παρά ταις Υπηρεσίαις του Υπουργείου Δημοσίων Έργων, εις πεντακοσίους (500) εν συνόλω κατ' ανώτατον όριον και εντός των ορίων της εγκεκριμένης πιστώσεως. Οι ως άνω απασχολούμενοι δέον να είναι σπουδασταί του δευτέρου τουλάχιστον έτους των ανωτάτων σχολών ή του τελευταίου έτους των ανωτέρων τοιούτων. Η μηνιαία αποζημίωσις των εν τη παρ. 1 της παρούσης απασχολουμένων καθορίζεται ως ακολούθως: α)δι' εργασίαν πλήρους ωραρίου εις δρχ.: 4.000 δια τους σπουδαστάς του 5ου έτους 3.500   "     "              "           "    4ου    " 3.000   "     "              "           "    3ου    " 2.500   "     "              "           "    2ου    "  β)δι' εργασίαν μειωμένου ωραρίου θα καταβάλλεται αποζημίωσις προς τας ώρας της προσφερθείσης εργασίας. Εις την περίπτωσιν ταύτην το ωρομίσθιον ορίζεται ως ακολούθως: 24,60 κατά την χειμερινήν περίοδον και  26,70 κατά την θερινήν τοιαύτην δια τους σπουδαστάς του 5ου έτους, 21,50 κατά την χειμερινήν περίοδον και 23,30 κατά την θερινήν τοιαύτην δια τους σπουδαστάς του 4ου έτους, 18,40 κατά την χειμερινήν περίοδον και 20.- κατά την θερινήν τοιαύτην δια τους σπουδαστάς του 3ου έτους, 15,30 κατά την χειμερινήν περίοδον και 16,70 δια την θερινήν τοιαύτην δια τους σπουδαστάς του 2ου έτους. Ως πλήρες ωράριον εργασίας νοείται η παροχή εργασίας καθ' όλας τας εργασίμους ημέρας και ώρας του έτους των Δημοσίων Υπηρεσιών, ως αύται εκάστοτε καθορίζονται αρμοδίως. Η ως άνω αποζημίωσις καταβάλλεται δεδουλευμένως δια μισθοδοτικών καταστάσεων, συντασσομένων παρά των προϊσταμένων των, παρ' αις απασχολούνται ούτοι, Υπηρεσιών Δημοσίων Έργων και εξοφλουμένων παρά των αρμοδίων Δημοσίων Ταμείων. 23.A.α.120 Υπουργείο Δημοσίων ΄Εργων 